3.การประกอบธุรกิจ

ลักษณะผลิตภัณฑ์หรือบริการ บริษัท ยูเนี่ยนไพโอเนียร์ จำกัด(มหาชน)
ประกอบธุรกิจทางด้านอุตสาหกรรม เส้นยางยืดและแถบยางยืด, ยางยืดถักและ ยางยืดทอ
ภายใต้เครื่องหมายการค้าตรา "Venus"
ซึ่งเป็นที่รู้จักและยอมรับในด้านคุณภาพจากลูกค้าทั้งภายในประเทศและต่างประเทศ
ซึ่งผลิตภัณฑ์ของบริษัทส่วนใหญ่จะนำไปใช้ในอุตสาหกรรมเสื้อผ้าสำเร็จรูป
และนำไปใช้งานทางด้านอื่น ๆ ตามประเภทธุรกิจของลูกค้า

ผลิตภัณฑ์ของบริษัทมีลักษณะ ดังนี้

- เส้นยางยืด และ แถบยางยืด(Rubber Thread and Rubber Tape)
นำไปเพื่อผลิตเป็นส่วนขอบขา และขอบเอวผ้าอ้อมเด็ก และผู้ใหญ่ (Diaper) ส่วนที่ต้องใช้ยางยืด
, ขอบขากางเกงในสุภาพบุรุษ, ชุดว่ายน้ำที่ต้องใช้ยางยืดเป็นส่วนประกอบ,
ขอบหมวกคลุมผมอาบน้ำ , ขอบหมวกที่ใช้ในการว่ายน้ำและอื่น ๆ
รวมทั้งยังเป็นวัตถุดิบที่ใช้ในการผลิตผลิตภัณฑ์สายยางยืดถัก Elastic Braid , สายยางยืดทอ
Elastic Webbing และ เส้นยางหุ้ม Covered Yarn อีกด้วย

- สายยางยืดถัก (Elastic Braid) ผลิตเพื่อใช้กับผลิตภัณฑ์เสื้อผ้าสำหรับเด็ก ,
ขอบเอวกางเกงนอนทั้งเด็กและผู้ใหญ่, ขอบเอวและขอบขาชุดชั้นในสุภาพบุรุษและสตรี ,
ขอบผ้าคลุมเตียง, หมอนรองศรีษะในรถยนต์, ผลิตเป็นยางยืดกลมใช้สำหรับเป็นยางรัดผมหลากสี ,
เป็นส่วนประกอบในการตกแต่งผลิตภัณฑ์รองเท้า และสามารถผลิตเป็นเส้นเชือกใส้ไก่
เพื่อใช้กับขอบเอวกางเกง และเส้นเชือกผูกรองเท้า
หรือจะถักเป็นเทปหลากหลายลวดลายเพื่อใช้ในงานตัดเย็บเสื้อผ้า และอื่น ๆ
ตามความต้องการของลูกค้า

- สายยางยืดทอ (Elastic Webbing) และเส้นยางหุ้ม ( Covered Yarn )
ผลิตเพื่อใช้เป็นส่วนประกอบของชุดชั้นในสุภาพบุรุษ และสตรี, เสื้อผ้าสำหรับเด็กและผู้ใหญ่,
ชุดเสื้อวอร์มและกางเกงวอร์ม เสื้อผ้าชุดกีฬาแบบต่าง ๆ ,
ผลิตภัณฑ์เพื่อสุขภาพที่ใช้ยางยืดเป็นส่วนประกอบ และยังสามารถผลิตเป็นสายเทปของกระติกน้ำ
กระเป๋า และอุปกรณ์เครื่องใช้ต่าง ๆ ตามความต้องการของลูกค้า

การตลาดและภาวะการแข่งขัน

กลยุทธ์การแข่งขัน

- พัฒนาคุณภาพผลิตภัณฑ์
เนื่องจากผลิตภัณฑ์ของบริษัทฯเป็นผลิตภัณฑ์ที่มีคุณภาพและเป็นที่ยอมรับอย่างแพร่หลายทั้งตลาดในประเทศและต่างประเทศ
บริษัทฯได้เล็งเห็นความสำคัญของลูกค้าจึงจำเป็นต้องสร้างความเชื่อมั่นให้กับลูกค้า
โดยมีการพัฒนาและปรับปรุงคุณภาพของผลิตภัณฑ์ให้ดียิ่งขึ้นและต่อเนื่อง เช่น
การพัฒนาผลิตภัณฑ์ยางLow Protien และ Synthetic rubber thread & rubber tape
พร้อมกับผลิตสินค้าให้หลากหลายรูปแบบ
เพื่อสนองตอบความต้องการของลูกค้าและทำให้ลูกค้าเกิดความพึงพอใจ
โดยคำนึงถึงความปลอดภัยของผู้ใช้ ดังนั้น
บริษัทฯจึงพยายามรักษามาตรฐานของผลิตภัณฑ์ให้เป็นไปตามระบบมาตรฐาน OEKO TEX Standard
100 ของสถาบันทดสอบสิ่งทอ จากประเทศสวิสเซอร์แลนด์

- เพิ่มเครื่องจักรใหม่ที่มีเทคโนโลยีที่ทันสมัย และลดเครื่องจักรเก่า
เพื่อเพิ่มประสิทธิภาพในการผลิต และตอบสนองความต้องการของลูกค้าได้ทันเวลา

- ลดต้นทุนการผลิตให้ต่ำลง เพื่อสามารถแข่งขันกับคู่แข่งได้

- มีการกำหนดราคาขายให้เหมาะสมกับภาวะตลาดในปัจจุบัน และเงื่อนไขที่ลูกค้าพึงพอใจ

- บริหารงานให้เป็นไปตามระบบบริหารคุณภาพ ISO 9001:2000
และระบบบริหารการจัดการด้านสิ่งแวดล้อม ISO 1400l : 1996
เพื่อให้ลูกค้ามั่นใจในกระบวนการดำเนินงานของบริษัท

- จัดฝึกอบรมให้พนักงานมีความรู้ ความสามารถเพิ่มมากขึ้น เพื่อเพิ่มประสิทธิภาพในการปฏิบัติงาน

ลักษณะลูกค้า แบ่งเป็น 2 ประเภท คือ

- ลูกค้าที่เป็นบริษัทแม่และเป็นผู้จำหน่ายสินค้าของบริษัท คือ บริษัท สหยูเนี่ยน จำกัด (มหาชน)
เขตบางชัน

- ลูกค้าที่บริษัทขายสินค้าโดยตรง

กลุ่มลูกค้าเป้าหมาย

- กลุ่มลูกค้าเก่าที่ซื้อขายกันมานาน

- กลุ่มลูกค้าอุตสาหกรรมสิ่งทอ และ การ์เม้นท์ ที่ผลิตสินค้าสำเร็จเพื่อจำหน่ายในประเทศ
และส่งออก

การจำหน่ายและช่องทางการจำหน่าย

- จัดจำหน่ายให้กับ บริษัท สหยูเนี่ยน จำกัด(มหาชน) ซึ่งเป็นบริษัทแม่ประมาณ 96.26 %

- จัดจำหน่ายโดยตรงจากบริษัทฯ ประมาณ 3.74 %

สัดส่วนการจำหน่ายในประเทศและต่างประเทศ

สัดส่วนการจำหน่ายในประเทศ 27.72 %

สัดส่วนการจำหน่ายต่างประเทศ 72.28 % (Japan, Australia, Hong Kong, Holland,
China.....etc.)

สภาพการแข่งขัน

การแข่งขันด้านราคาที่รุนแรงของตลาดสิ่งทอไทยยังคงมีปัญหาอุปสรรคทางด้านการแข่งขันกับสินค้าของประเทศที่มีต้นทุนต่ำ
เนื่องจากค่าแรงราคาถูก ซึ่งเป็นแรงจูงใจสำคัญให้กับกลุ่มลูกค้าในระดับล่าง

จำนวนคู่แข่ง ประมาณ 8 ราย

ขนาดของบริษัทเมื่อเทียบกับคู่แข่ง จะมีขนาดใกล้เคียงกัน หรือ มีขนาดเล็กกว่า

แนวโน้มภาวะอุตสาหกรรมและสภาพการแข่งขันในอนาคต

ในปี2548 มีการเปิดเสรีการค้าอุตสาหกรรมสิ่งทอ ประกอบกับการปรับลดอากรขาเข้าสิ่งทอ
ทำให้การแข่งขันด้านราคามีความรุนแรงเพิ่มขึ้น
เสื้อผ้าสำเร็จรูปที่นำเข้ามาจากประเทศจีนมีผลกระทบโดยตรงกับลูกค้าของบริษัท
แต่ไม่ทั้งหมดเพราะผลิตภัณฑ์ส่วนใหญ่เป็นแถบยางยืด,สายยางยืด
ซึ่งทางลูกค้าส่วนใหญ่ได้นำไปผลิตต่อ ดังนั้นผลกระทบที่เกิดขึ้นจึงไม่มาก
แต่บริษัทฯต้องมีการปรับตัวและตั้งรับกลไกธุรกิจที่เปลี่ยนแปลงไป
ด้วยการดึงศักยภาพที่มีอยู่ออกมาแข่งขัน ได้แก่
การเพิ่มเครื่องจักรที่มีเทคโนโลยีที่ทันสมัยเพื่อเพิ่มประสิทธิภาพในการผลิตให้รวดเร็วทันต่อความต้องการของลูกค้า
, พัฒนารูปแบบผลิตภัณฑ์ให้หลากหลาย และพัฒนาคุณภาพผลิตภัณฑ์อย่างต่อเนื่อง
รวมทั้งต้องลดต้นทุนการผลิตให้ต่ำลง เพื่อให้สามารถแข่งขันกับคู่แข่งได้

การจัดหาผลิตภัณฑ์ หรือบริการ 

ที่ตั้งของสำนักงานใหญ่และโรงงานตั้งอยู่ เลขที่ ง.1 หมู่ที่13 ถนนเสรีไทย แขวงมีนบุรี เขตมีนบุรี กรุงเทพฯ 10510 มีจำนวนโรงงานรวมทั้งหมด 5 หลัง ประกอบด้วย อาคารโรงงาน 3 หลัง , อาคารคลังวัตถุดิบและวัสดุ 1 หลัง , อาคารคลังสินค้าสำเร็จรูปและส่วนSlitting 1 หลัง

ที่ตั้งของโรงงานสาขาบางปะกง ตั้งอยู่ เลขที่ 99 หมู่5 ถนนบางนา-ตราด (ก.ม.38)
ตำบลบางสมัคร อำเภอบางปะกง จังหวัดฉะเชิงเทรา จำนวนโรงงานรวมทั้งหมด 2 หลัง
ประกอบด้วย อาคารโรงงาน 2 หลัง

  ------------------------ --------------- ---------- ---------- ----------
  ปริมาณการผลิตจริง           หน่วย (1:1,000)  2547       2546       2545

  เส้นยาง,แถบยาง,สายยางยืด   กิโลกรัม          6,015      6,106      5,896
  ------------------------ --------------- ---------- ---------- ----------

นโยบายของบริษัท คือ “ สร้างความพึงพอใจของลูกค้า พัฒนาคุณภาพผลิตภัณฑ์ สร้างสรรบุคคลากร
และใส่ใจสิ่งแวดล้อม ”
ในส่วนการผลิตได้พยายามลดต้นทุนเพื่อให้ผลิตภัณฑ์ของบริษัทสามารถสู้กับคู่แข่งขันทั้งตลาดในประเทศและต่างประเทศได้
รวมทั้งดูแลและเอาใจใส่พนักงานทุกระดับชั้นให้มีขวัญและกำลังใจในการปฏิบัติงานที่ดี

- การจัดหาวัตถุดิบ : วัตถุดิบหลักที่ใช้ในการผลิตคือยางธรรมชาติ
ซึ่งผลิตโดยบริษัทในเครือสหยูเนี่ยน โดยมีแหล่งวัตถุดิบที่จังหวัดจันทบุรี และจังหวัดตราด
วัตถุดิบที่ใช้ส่วนใหญ่ซื้อภายในประเทศและเพื่อจำกัดความหลากหลาย
ซึ่งอาจส่งผลกระทบถึงคุณภาพของผลิตภัณฑ์ จึงได้สั่งซื้อจากบริษัทในเครือสหยูเนี่ยน
ทำให้ไม่มีปัญหาทางด้านคุณภาพของวัตถุดิบ
แต่ได้รับผลกระทบด้านราคายางพาราที่มีการปรับตัวสูงขึ้นมาก ตามภาวะความต้องการของตลาดโลก

- ปัญหาการขาดแคลนวัตถุดิบ : คาดว่าจะไม่เกิดขึ้นง่าย เพราะวัตถุดิบหลักคือยางพารา
เป็นวัตถุดิบที่ผลิตเองภายในประเทศ ซึ่งมีอยู่หลายจังหวัด

-ผลการเปลี่ยนแปลงเทคโนโลยีต่อการใช้วัตถุดิบ :
บริษัทฯคาดว่าในอนาคตอันใกล้นี้ไม่มีการเปลี่ยนแปลงเทคโนโลยี จึงไม่มีปัญหาต่อการใช้วัตถุดิบ

สัดส่วนการซื้อวัตถุดิบในประเทศปี 2547 96.99 %

สัดส่วนการซื้อวัตถุดิบต่างประเทศปี 2547 3.01 %

- ผลกระทบต่อสิ่งแวดล้อม : ได้แก่ การกำจัดสิ่งปฏิกูลที่ไม่ใช้แล้วประเภทขยะอันตราย
และไม่อันตราย ,การเกิดน้ำเสีย , การสิ้นเปลืองพลังงานและทรัพยากรธรรมชาติ,
ฝุ่นละอองที่เกิดในกระบวนการผลิตและไอระเหยจากสารเคมีโทลูอีน

-การดำเนินการเพื่อลดผลกระทบ : บริษัทฯได้มีมาตรการในการแก้ไขและป้องกันผลกระทบดังกล่าว
โดยการจัดทำระบบมาตรฐานการจัดการสิ่งแวดล้อม ISO 14001
เพื่อควบคุมกิจกรรมที่ก่อให้เกิดผลกระทบต่อสิ่งแวดล้อม เช่น

**การกำจัดสิ่งปฏิกูลและวัสดุที่ไม่ใช้แล้ว โดยแยกการกำจัดดังนี้

1.ของเสียประเภทขยะอันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัด

2.ของเสียประเภทขยะไม่อันตราย
ได้ให้บริษัทที่ได้รับอนุญาตจากกระทรวงอุตสาหกรรมเป็นผู้ดำเนินการกำจัดโดยวิธีฝังกลบ

**การบำบัดน้ำเสีย โดยใช้ระบบบำบัดน้ำเสีย แบบACTIVATED SLUDGE
และได้มีการควบคุมระบบน้ำทิ้งก่อนที่จะปล่อยออกนอกโรงงาน
โดยมีการส่งน้ำไปวิเคราะห์เป็นประจำทุก เดือน เพื่อดำเนินการควบคุมไม่ให้มีค่าเกินมาตรฐาน

** การสิ้นเปลืองทรัพยากรธรรมชาติ โดยการปรับปรุงระบบแสงสว่างภายในโรงงาน
ด้วยวิธีการเปลี่ยนหลอดไฟที่เป็นชนิดช่วยประหยัดพลังงาน
และเปลี่ยนโคมไฟที่มีลักษณะเพิ่มค่าการสะท้อนแสงมากขึ้น

** การกำจัดฝุ่นที่ฟุ้งกระจายในสถานที่ทำงาน
โดยวิธีการติดตั้งระบบดูดฝุ่นด้วยวิธีการติดตั้งไซโคลนดูดฝุ่นในจุดที่มีการฟุ้งกระจายของฝุ่นมาก
และเปลี่ยนกระบวนการเทแป้งของเครื่องจักรเป็นระบบปิด
เพื่อควบคุมไม่ให้เกินมาตรฐานที่กฎหมายกำหนด

** ไอระเหยจากสารเคมีโทลูอีน
โดยการติดตั้งเครื่องดูดกลิ่นโทลูอีนจากกระบวนการล้างใบมีดและอะไหล่เพื่อกำจัดไอระเหยและกลิ่นของโทลูอีนภายในที่ปฏิบัติงานไม่ให้เกินมาตรฐานที่กฎหมายกำหนด

** ผลปฏิบัติงานตามที่กล่าวมาข้างต้นเป็นไปตามที่กฎหมายกำหนดทั้งสิ้น

( หน่วย : ล้านบาท ) 2547 2546 2545

- ค่าใช้จ่ายดำเนินการเพื่อลดผลกระทบต่อสิ่งแวดล้อม : 1.18 2.47 2.64

- ข้อพิพาท/การถูกฟ้องร้องเกี่ยวกับสิ่งแวดล้อม ไม่มี

งานที่ยังไม่ได้ส่งมอบ ไม่มี